Source: http://docplayer.hu/44824521-1-2011-iv-4-bk-velemeny.html
Timestamp: 2018-02-18 03:51:27
Document Index: 33156373

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

1/2011. (IV.4.) BK vélemény - PDF
Download "1/2011. (IV.4.) BK vélemény"
1 FŐVÁROSI ÍTÉLŐTÁBLA BÜNTETŐ KOLLÉGIUMÁNAK VEZETŐJE 1055 Budapest V., Markó utca 16. Telefon: /2011. (IV.4.) BK vélemény Amennyiben a bíróság elrendeli a tanú személyi adatainak a zárt kezelését, akkor a tanú neve helyett a személyi adatait tartalmazó zárt borítékon kell megjelölni az azonosítására szolgáló sorszámot. Ugyanezt a tanút mindig ugyanazon sorszámmal szükséges jelölni, azonosítani (Be. 96. (1) bekezdés). I n d o k o l á s évi XCII. törvény 3. -a,amely évi I. törvény számos rendelkezését módosította, az alábbi indokolással iktatta be a törvényi módosításokat: Az emberi jogok és alapvető szabadságok védelméről szóló európai egyezmény és az ahhoz tartozó nyolc kiegészítő jegyzőkönyv (a továbbiakban: Egyezmény) november 5-én a Magyar Köztársaságra nézve hatályba lépett. Az Egyezmény megerősítése azt a kötelezettséget rója a Magyar Köztársaság törvényhozására és jogalkalmazó szerveire, hogy gondoskodjanak a magyar jog és az Európai Emberi Jogi Bizottságnak és Bíróságnak az Egyezmény rendelkezéseit alkalmazó és értelmező gyakorlatának összhangjáról. Az Egyezménnyel való összhang esetenként jogalkotás nélkül, a jogalkalmazás megváltoztatásával is megteremthető. Vannak ugyanakkor olyan területek, ahol az Egyezménynek megfelelő joggyakorlat csak törvényhozás útján, a hatályos jogszabályok módosításával, illetve kiegészítésével alakítható ki. A Javaslat mindenek előtt ezeket a szükséges módosításokat és kiegészítéseket tartalmazza. A Javaslatban szerepelnek ugyanakkor olyan rendelkezések is, amelyek nem állnak közvetlen kapcsolatban az Egyezmény előírásaival. Ezek a rendelkezések az évi I. tv. (a továbbiakban: Be.) előírásait a már hatályba lépett egyéb jogszabályokhoz igazítják és felszámolják a gyakorlatban esetenként megfigyelhető következetlenséget, bizonytalanságot. Felvételüket az Egyezménnyel való összhangot biztosítani hivatott Javaslatba az indokolja, hogy valamennyi kapcsolódik az Egyezményben biztosított valamely emberi joghoz.
2 - 2 - A Be ának rendelkezéseit az alábbiak szerint módosította. A Be a a következő (5)-(6) bekezdéssel egészül ki: (5) A hatóság a tanú kérelmére vagy hivatalból elrendelheti, hogy a tanúnak az (1) bekezdésben írt személyi adatait - a nevén kívül - az ügy iratainál elkülönítve, zártan kezeljék. Ebben az esetben az ügy egyéb irataiban a tanú zártan kezelt adatait csak a hatóságnak az ügyben eljáró tagja tekintheti meg. (6) Ha a hatóság elrendeli a tanú személyi adatainak zártan történő kezelését, a hatóság a kihallgatás kezdetén a tanú személyazonosságát az azonosításra alkalmas iratok megtekintésével állapítja meg. Az első szabályozás értelmében a zárt adatkezelés nem foglalja magában a tanú nevének anonimitását. Arra adott lehetőséget a törvényalkotó, hogy a tanú személyi adatai ne kerüljenek nyilvánosságra. A zárt adatkezelés azonban nem kötelező erejű, hanem a bíróság mérlegelésétől függ, hogy biztosítja-e a jogosult számára. Ezt követően az évi LXXXVIII. Tv. 8. -a módosította a Be ának (5) bekezdését és március 1 napjával a fenti szabályozás az alábbiak szerint változott: (5) A hatóság a tanú kérelmére vagy hivatalból elrendelheti, hogy a tanúnak az (1) bekezdésben felsorolt személyi adatait - a nevén kívül - elkülönítve, zártan kezeljék. Kivételesen indokolt esetben a tanú nevének zárt kezelése is elrendelhető. Ezekben az esetekben a tanú zártan kezelt adatait csak az ügyben eljáró bíróság, ügyész, illetőleg nyomozó hatóság tekintheti meg. Az elkülönített, zártan kezelt iratról az iratok között olyan másolatot kell elhelyezni, amely a tanú zártan kezelt adatait nem tartalmazza. Ekkor már a törvényalkotó azt is rögzítette, hogy kivételesen indokolt esetben a tanú nevének zárt kezelése is elrendelhető. A július 1. napjától hatályba lépő évi XIX. tv. a tanú személyi adatainak zárt kezelésére vonatkozó szabályozást az alábbiak szerint modifikálta: A tanú személyi adatainak zárt kezelése 96. (1) A tanú, illetve az érdekében eljáró ügyvéd kérelmére vagy hivatalból elrendelhető, hogy a tanú személyi adatait [85. (2) bek.] - a nevén kívül - elkülönítve, zártan kezeljék. Kivételesen indokolt esetben a tanú nevének zárt kezelése is elrendelhető. Ezekben az esetekben a tanú zártan kezelt adatait csak az ügyben eljáró bíróság, az ügyész, illetve a nyomozó hatóság tekintheti meg. (2) Ha a tanú személyi adatainak zárt kezelését rendelték el, a bíróság, az ügyész, illetőleg a nyomozó hatóság tagja a tanú személyazonosságát az azonosítására alkalmas iratok megtekintésével állapítja meg. Az új Büntetőeljárási törvény beiktatta a tanú érdekében eljáró ügyvéd fogalmát és így ezen eljárási résztvevő számára is lehetővé tette, hogy a tanú személyi adatainak zárt kezelését kérje.
3 - 3 - A szabályozás változatlan abban a tekintetben, hogy csak kivételesen engedi meg, hogy a tanú nevének zárt kezelése megvalósuljon. A évi I. törvény, pedig az alábbiak szerint módosította a tanú személyi adatainak zárt kezelésére vonatkozó szabályokat. 96. (1) A tanú, illetőleg az érdekében eljáró ügyvéd kérelmére vagy hivatalból elrendelhető, hogy a tanú személyi adatait [85. (2) bek.] - a nevén kívül - az iratok között elkülönítve, zártan kezeljék. Kivételesen indokolt esetben a tanú nevének zárt kezelése is elrendelhető. Ezekben az esetekben a tanú zártan kezelt adatait csak az ügyben eljáró bíróság, az ügyész, illetve a nyomozó hatóság tekintheti meg. (2) Ha a tanú személyi adatainak zárt kezelését rendelték el, ettől kezdve a) az eljárást folytató bíróság, ügyész, illetőleg nyomozó hatóság biztosítja, hogy a tanú zártan kezelt adatai az eljárás egyéb adataiból ne váljanak megismerhetővé, b) a bíróság, az ügyész, illetőleg a nyomozó hatóság a tanú személyazonosságát az azonosításra alkalmas iratok megtekintésével állapítja meg, c) a személyi adatok zártan kezelésének megszüntetésére csak a tanú beleegyezésével kerülhet sor. (3) A tanú személyi adatai zárt kezelésének elrendelésétől kezdve a büntetőeljárásban részt vevőknek a tanú személyi adatait tartalmazó iratról olyan másolat adható, amely a tanú személyi adatait nem tartalmazza. Ez a szabályozás XII. 31.-ig volt hatályban. Az Alkotmánybíróság a 104/2010. (VI. 10.) AB határozatban az alábbi rendelkezést hozta: Az Alkotmánybíróság megállapítja: az Alkotmány 59. (1) bekezdésében meghatározott, a személyes adatok védelméhez való jognak megfelelően a büntetőeljárásban a tanúnak - a tanúvédelmi rendszeren belül érvényesülő - információs önrendelkezési joga körébe tartozik, hogy személyi adatainak zárt kezelését kérje. Nincs olyan alkotmányos indok vagy cél, amely miatt a nyomozó hatóságot, az ügyészt, valamint a bíróságot fel kell arra jogosítani, hogy - vizsgálva a tanú fenyegetettségének objektív alapjait és mérlegelve a teljesíthetőséget - a kérelmet megtagadja. Erre tekintettel a büntetőeljárásról szóló évi XIX. törvény 96. (1) bekezdése alkotmányellenes, így azt az Alkotmánybíróság december 31. napjával megsemmisíti. Az Alkotmánybíróság határozatában a tanú információs önrendelkezési jogának érvényre juttatása miatt semmisítette meg a Be. 96. (1) bekezdésében foglalt rendelkezést. Ezért a törvényalkotónak is módosítania kellett a Be ra vonatkozó szabályozást.
4 január 1. napjától az alábbi szabályozás hatályos: A tanú személyi adatainak zárt kezelése 96. (1) A bíróság, az ügyész, illetve a nyomozó hatóság hivatalból elrendelheti, illetve a tanú, vagy az érdekében eljáró ügyvéd kérelmére elrendeli, hogy a tanú személyi adatait [85. (2) bekezdés] 1 az iratok között elkülönítve, zártan kezeljék. Ezekben az esetekben a tanú zártan kezelt adatait csak az ügyben eljáró bíróság, az ügyész, illetve a nyomozó hatóság tekintheti meg. Az új, jelenleg hatályos szabályozás értelmében már nem egy törvényi, a hatóság hatáskörébe tartozó mérlegelési lehetőség a tanú személyi adatai zárt kezelésének az elrendelése. Abban az esetben, ha azt a tanú kéri vagy az érdekében eljáró ügyvéd kéri, akkor mindkét eljárási résztvevő kérelmére a hatóságnak el kell rendelnie a tanú személyi adatainak zárt kezelését. A szabályozás másik újdonsága, hogy a zárt adatkezelés egyben a tanú nevének az anonimitását is jelenti. Ezt a megállapítást támasztja alá a évi CLI. törvény 24. -hoz fűzött indokolás is. A 24. -hoz A törvény a 104/2010. (VI. 10.) AB határozatban foglaltaknak megfelelően úgy rendelkezik, hogy erre vonatkozó kérelem esetén az eljáró bíróság, ügyész, illetve nyomozó hatóság a tanú személyi adatainak (ide értve nevét is) zárt kezelését köteles elrendelni, azt nem mérlegelheti. A Be. 85. (2) bekezdése értelmében a tanú személyi adatai magában foglalja a tanú: - nevét - a születési idejét és helyét, - anyja nevét, - a lakóhelyének és tartózkodási helyének címét, - a foglalkozását, - a személyazonosító okmány számát is. A nyelvtani és visszautaló, rendszertani értelmezés egybevetése alapján megállapítható, hogy január 1.-jét követően, amennyiben a tanú kihallgatására
5 - 5 - kerül sor és a tanú vagy a tanú érdekében eljáró ügyvéd a tanú személyi adatainak a zárt kezelését kéri, akkor annak elrendelése egyrészt kötelező, másrészt ez a rendelkezés azt is jelenti, hogy a tanú neve sem tüntethető fel, hanem sorszámmal kell ellátni a tanúkat. Az adatkezelésre az eljárási törvény, illetve annak végrehajtását szolgáló 14/2002.(VIII.1.) IM rendelet 41. -a állapítja meg az alábbiak szerint. A TANÚ VÉDELMÉNEK ÜGYVITELI SZABÁLYAI A tanú személyi adatainak zárt kezelése 41. (1) A tanú zártan kezelendő adatait, valamint a zárt adatot tartalmazó iratot az iratborítóban lévő iratok között személyenként elkülönített, zárt, lepecsételt és a bíróság körbélyegző lenyomatával ellátott borítékban kell elhelyezni. Az iratborítón, a zárt adatot tartalmazó borítékon és a lajstromban fel kell tüntetni a zárt adatkezelés tényét. (2) A zárt adatot tartalmazó iratról olyan másolatot kell készíteni és az iratok között elhelyezni, amely nem tartalmazza a zárt adatot. A zárt adat megismerésére nem jogosult személy részére felvilágosítás céljára (8-12. ) ezt a másolatot kell felhasználni; az iratbetekintés során a zárt adatot tartalmazó borítékot az iratok közül ki kell emelni. (3) A zárt adatot tartalmazó borítékot a bíró, a jogorvoslati kérelmet elbíráló bíró vagy a bírói utasítást teljesítő személy nyithatja fel, ha az adat megismerése eljárási cselekmény foganatosításához szükséges. A zárt adat megismerésére jogosult más személy kérésére a bíró vagy az iroda nyitja fel a borítékot. A felnyitás tényét, okát és időpontját a zárt adatot tartalmazó borítékra fel kell jegyezni, és a továbbiakban az (1) bekezdés szerint kell eljárni. Kérdésként merül fel, hogy amennyiben a tanú a tárgyaláson január 1-jét követően a személyi adatainak zárt kezelését kéri a bíróságtól, azonban korábban nem élt ezzel a lehetőséggel, akkor miként szükséges a bíróságnak e törvényi rendelkezésnek eleget tenni. A évi CLXI. törvény egyáltalán nem tartalmaz átmeneti rendelkezést a fenti módosításokra vonatkozóan. A Be (2) bekezdése értelmében pedig a korábbi jogszabály szerint végzett eljárási cselekmény akkor is érvényes, ha ezt a törvény másként szabályozza. A Be. 96. (1) bekezdését az Alkotmánybíróság a 104/2010. (VI.10.) számú határozatával december 31. napjával megsemmisítette, így álláspontom szerint, ha január 1-jét követően kéri a tanú a személyi adatainak a zárt kezelését, akkor visszamenőleg nem kell eleget tenni a zárt adatkezelés új szabályainak, vagyis a nyomozati, az első- és a másodfokú eljárás során keletkezett személyi adatokat (tanú)
6 - 6 - nem kell zártan kezelni. A büntetőeljárási törvény rendelkezéseit ugyanis eltérő szabályozás hiányában ex nunc kell alkalmazni. Budapest, április 4. Dr. Czine Ágnes
II.2. A személyes adatok védelme: 1. Alkotmányos alapok: 1949. évi XX. törvény A MAGYAR KÖZTÁRSASÁG ALKOTMÁNYA 59. (1) A Magyar Köztársaságban mindenkit megillet a jóhírnévhez, a magánlakás sérthetetlenségéhez,